Document ID: 32003R2193

Ir-Regolament tal-Kunsill (KE) Nru 2193/2003
tat-8 ta' Diċembru 2003
li jistabbilixxi dazji doganali addizzjonali fuq l-importazzjoni ta' ċertu prodotti li joriġinaw mill-Istati Uniti ta' l-Amerika
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta tal-Kummissjoni [1],
billi:
(1) Fl-20 ta' Marzu 2000, fuq talba tal-Komunità, id-Dispute Settlement Body (DSB) tal-WTO addotta r-rapporti tal-panel u tal-bord ta' l-appell li stabbilixxew li t-trattament tat-taxxa ta' korporazzjonijiet ta' bejgħ għal barra (FSC) mill-Istati Uniti ta' l-Amerika kien jikkostitwixxi sussiddju ta' l-esportazzjoni projbit mill-Ftehim tal-WTO.
(2) Fil-15 ta' Novembru 2000, l-Istati Uniti ta' l-Amerika għaddiet il-liġi dwar ir-Revoka u l-Esklużjoni tad-dħul minn barra t-territorju ta' l-FSC. Fid-29 ta' Jannar 2002, id-DSB addottat r-rapporti tal-panel u tal-bord ta' l-appell li jistabbilixxu li l-Att ta' hawn fuq jikkostitwixxi sussidju ta' l-esportazzjoni pprojbit mill-WTO u li ma kinitx tikkonsisti f'irtirar tas-sussiddju ta' l-FSC. Konsegwentement, fis-7 ta' Mejju 2003, il-Komunità kienet awtorizzata mid-DSB sabiex timponi kontro-miżuri sal-livell ta' 4043 miljun USD fil-forma ta' 100 % dazji addizzjonali ad valorem fuq ċerti prodotti li joriġinaw mill-Istati Uniti ta' l-Amerika.
(3) Huwa kkonsidrat li fil-bidu, l-imposizzjoni ta' dazju addizzjonali f'diversi stadji sa 17 % ad valorem fuq importazzjoni ta' ċerti prodotti li joriġinaw mill-Istati Uniti ta' l-Amerika jitqies bħala kontro-miżura xierqa, minħabba li l-Istati Uniti ta' l-Amerika naqset li timplimenta r-rakkomandazzjonijiet tad-DSB. Wara li jintlaħaq il-livell ta' dazju addizzjonali msemmi hawn fuq, il-Kummissjoni għandha tippreżenta proposta lill-Kunsill sabiex jittieħdu azzjonijiet oħra fid-dawl ta' l-iżviluppi li jkunu seħħew.
(4) Fir-rigward ta' dawn il-prodotti magħżula, l-konċessjonijiet fit-tariffi tal-Komunità għandhom jiġu sospiżi mill-1 ta' Marzu 2004. Is-sospensjoni ta' tariffi vinkolanti għandha tkun temporanja u tapplika biss sakemm il-miżura inkonsistenti tal-WTO tkun tneħħiet. L-oriġini ta' kull prodott li għalih japplika dan ir-Regolament għandha tkun determinata skond id- dispożizzjonijiet tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxu l-Kodiċi tad-Dwana tal-Komunità [2].
(5) Prodotti li qabel id-data li fih beda jseħħ dan ir-Regolament, inħarġitilhom liċenza ta' importazzjoni b'eżenzjoni minn, jew riduzzjoni tad-dazju, ma jkunux suġġetti għal dazju doganali addizzjonali.
(6) Prodotti li jiġi ppruvat li kienu esportati mill-Istati Uniti ta' l-Amerika lejn il-Komunità qabel id-data li fiha bdew iseħħu ż-żidiet fid-dazji doganali, ma jkunx suġġetti għal dawn id-dazji doganali addizzjonali.
(7) Il-Prodotti li jiġu effettwati mis-sospensjoni tal-konċessjonijiet għandhom jitqiegħdu taħt il-proċedura doganali msejħa "proċessati taħt il-kontroll doganali" skond ir-Regolament tal-Kummissjoni (KEE) Nru 2454/93 [3] wara li jkunu ġew eżaminati mill-Kumitat tal-Kodiċi doganali,
ADOTTAT DAN IR-REGOLAMENT:
Artikolu 1
Il-konċessjonijiet għat-tariffi tal-Komunità qed jiġu sospiżi mill-1 ta' Marzu 2004 għal prodotti li joriġinaw mill-Istati Uniti ta' l-Amerika li jidhru fl-Anness ma' dan ir-Regolament.
Artikolu 2
1. Id-dazju addizzjonali ad valorem għandu jiżdied mad-dazju doganali applikabbli taħt Regolament (KEE) Nru 2913/92 fuq prodotti li joriġinaw mill-Istati Uniti ta' l-Amerika imniżżla fl-Anness ma' dawn ir-Regolamenti, kif ġej:
- 5 % mill-1 ta' Marzu 2004 sal-31ta' Marzu 2004,
- 6 % mill-1 ta' April 2004 sat-30 ta' April 2004,
- 7 % mill-1 ta' Mejju 2004 sal-31ta' Mejju 2004,
- 8 % mill-1 ta' Ġunju 2004 sat-30 ta' Ġunju 2004,
- 9 % mill-1 ta' Lulju 2004 sal-31 ta' Lulju 2004,
- 10 % mill-1 ta' Awissu 2004 sal-31 ta' Awissu 2004,
- 11 % mill-1 ta' Settembru 2004 sat-30 ta' Settembru 2004,
- 12 % mill-1 ta' Ottubru 2004 sal-31 ta' Ottubru 2004,
- 13 % mill-1 ta' Novembru 2004 sat-30 ta' Novembru 2004,
- 14 % mill-1 ta' Diċembru 2004 sal-31 ta' Diċembru 2004,
- 15 % mill-1 ta' Jannar 2005 sal-31 ta' Jannar 2005,
- 16 % mill-1 ta' Frar 2005 sat-28 ta' Frar 2005,
- 17 % mill-1 ta' Marzu 2005.
2. Wara l-1 ta' Marzu 2005, il-Kummissjoni għandha tippreżenta proposta lill-Kunsill sabiex issir reviżjoni tar-Regolament fid-dawl ta' l-iżviluppi li jkunu seħħew.
3. L-oriġini ta' kull prodott li għalih japplika dan ir-Regolament għandu jiġi ddeterminat skond id-dispożizzjonijiet tar-Regolament (KEE) Nru 2913/92.
Artikolu 3
Il-Kunsill għandu jiddeċiedi dwar ir-revoka ta' dan ir-Regolament ladarba l-Istati Uniti ta' l-Amerika tkun implimentat ir-rakkomandazzjonijiet tad-WTO Dispute Settlement Body.
Artikolu 4
1. Il-prodotti mniżżla fl-Anness, li qabel id-data li fih beda jseħħ dan ir-Regolament, kienet inħarġitilhom liċenza ta' importazzjoni b'eżenzjoni minn jew riduzzjoni tad-dazju ma jkunux suġġetti għal dazju doganali addizzjonali.
2. Il-prodotti mniżżla fl-Anness li jista' jiġi ppruvat li kienu diġà fi triqthom lejn il-Komunità fid-data tad-dħul fis-seħħ ta' dan ir-Regolament, u li d-destinazzjoni tagħhom ma tistax tinbidel, ma jkunx suġġetti għal dazju doganali addizzjonali.
3. Prodotti mniżżla fl-Anness jistgħu jitpoġġew taħt proċeduri doganali "processati taħt il-kontroll doganali" skond l-ewwel subparagrafu ta' l-Artikolu 551(1) tar-Regolament (KEE) Nru 2454/93 meta l-eżami tal-kondizzjonijiet ekonomiċi jkun sar fil-Kumitat tal-Kodiċi Doganali, kemm-il darba l-prodotti u l-operazzjonijiet ma jkunux imsemmija fl-Anness 76, Parti A ta' dak ir-Regolament.
Artikolu 5
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 Diċembru 2003.

Labels: 2
3
18